2026. gada Latvijas čempionāts šahā

2026. gada Latvijas šaha čempionāts — Latvijas šaha čempionāts vīriešiem un sievietēm.

 Latvijas vīriešu čempionāta astotdaļfināls 
No 16. līdz 18. janvārim Rīgā viesnīcas Wellton Riverside SPA Hotel konferenču zālē Marstalu Hall (Mārstaļu ielā 32, 1. stāvs) notika Latvijas 2026. gada vīriešu čempionāta astotdaļfināla sacensības, kurā varēja piedalīties Latvijas Šaha federāciju pārstāvoši šahisti, kuriem ir piešķirts FIDE ID numurs, un kuru FIDE klasiskā šaha reitings uz 2026. gada 1. janvāri ir 1599 vai zemāks. Turnīrs risinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. 46 dalībnieku konkurencē pirmo vietu ar 5½ punktiem dalīja uzreiz trīs dalībnieki, kuri pēc papildu rādītājiem tika sarindoti šādā secībā: Zahars Afanasjevs, Aksels Lukševics un Toms Birznieks. Pirmo 16 vietu ieguvēji kvalificējās čempionāta ceturtdaļfinālam.2026. gada Latvijas čempionāta astotdaļfināls

 Latvijas vīriešu čempionāta ceturtdaļfināls 
No 6. līdz 8. februārim Rīgā viesnīcas Wellton Riverside SPA Hotel konferenču zālē Marstalu Hall (Mārstaļu ielā 32, 1. stāvs) notika Latvijas 2026. gada vīriešu čempionāta ceturtdaļfināla sacensības, kurā varēja piedalīties Latvijas Šaha federāciju pārstāvoši šahisti, kuriem ir piešķirts FIDE ID numurs, un kuru FIDE klasiskā šaha reitings uz 2026. gada 1. janvāri ir no 1600 līdz 1999. Turnīrs risinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. 51 dalībnieka konkurencē pirmo vietu ar 6 punktiem izcīnīja Jaroslavs Orlovskis. Otrais ar 5½ punktiem bija Maksims Līgotnis, bet trešo vietu ar 5 punktiem dalīja uzreiz seši dalībnieki, no kuriem labākais pēc papildu rādītājiem bija Marks Mucenieks. Pirmo 14 vietu ieguvēji nodrošināja sev vietu čempionāta pusfinālā.2026. gada Latvijas čempionāta ceturtdaļfināls

 Reģionālie atlases turnīri 
No reģionāliem atlases turnīriem tiesības piedalīties Latvijas 2026. gada vīriešu čempionāta pusfinālā ieguva:
 1.-4. vietu ieguvēji, ja turnīrā piedalījās 30 un vairāk dalībnieku;
 1.-3. vietu ieguvēji, ja turnīrā piedalījās 20-29 dalībnieki;
 1.-2. vietu ieguvēji, ja turnīrā piedalījās 11-19 dalībnieki;
 1. vietas ieguvējs, ja turnīrā piedalījās mazāk par 11 dalībniekiem.

 Vidzemes reģionālā atlase 
No 27. februāra līdz 1. martam Siguldas pagasta Kultūras namā notika Latvijas 2026. gada vīriešu čempionāta pusfināla Vidzemes reģionālās atlases sacensības, kurās piedalījās 16 Latvijas Šaha federāciju pārstāvoši šahisti, kuriem ir vismaz II sporta klase, un kuru FIDE klasiskā šaha reitings gada sākumā nepārsniedza 2000. Turnīrs, ko rīkoja Siguldas šaha klubs, norisinājās 7 kārtās pēc Šveices sistēmas ar apdomas laika kontroli 40 minūtes visai partijai plus 15 sekundes par katru izdarīto gājienu.2026. gada Latvijas čempionāta pusfināla Vidzemes reģionālās atlases turnīrs Pirmo vietu ar 5,5 punktiem no 7 iespējamiem izcīnīja garkalnietis Ansis Kantāns. Otrajā vietā ar 5 punktiem ierindojās Rīgas meistarkandidāts Kārlis Gobleja. Abi šie šahisti iekļuva  Latvijas 2026. gada vīriešu čempionāta pusfinālā.

 Kurzemes reģionālā atlase 
Kuldīgā 28. februārī un 1. martā notika Latvijas 2026. gada vīriešu čempionāta pusfināla Kurzemes reģionālās atlases sacensības, kurās piedalījās 16 Latvijas Šaha federāciju pārstāvoši šahisti. Turnīrs norisinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. Pirmo vietu ar 6 punktiem no 7 iespējamiem izcīnīja kuldīdznieks Jānis Krūmiņš. Otrajā vietā ar 5,5 punktiem ierindojās  ventspilnieks Gatis Putāns. Abi šie šahisti iekļuva  Latvijas 2026. gada vīriešu čempionāta pusfinālā.

 Atsauces 

 Ārējās saites 
  2026. gada Latvijas vīriešu šaha čempionāta astotdaļfināls vietnē chess-results.com
  2026. gada Latvijas vīriešu šaha čempionāta ceturtdaļfināls vietnē chess-results.com

Kategorija:Šahs Latvijā
Latvijas čempionāts šahā
Kategorija:2026. gads Latvijā
Kategorija:Latvijas čempionāts šahā